Кароны для гэтай імпрэзы асвяціў Папа Францішак. Урачыстая Імша абʼяднала біскупаў, святароў і вернікаў. У гаміліі біскуп Дэц адзначыў, што Маці Божая прыходзіць да нас і дае нам знакі сваёй прысутнасці і любові для касцела тут, на зямлі. Іерарх узгадаў абʼяўленне Марыі ў 1531 г. у Амерыцы, пасля якога хрысціліся мільёны індзейцаў, а таксама тры важныя еўрапейскія абʼяўленні Марыі – у Ла Салетт, Люрдзе, а таксама ў польскім Гетшвальдзе (1877), дзе Марыя размаўляла па-польску. Усе гэтыя абʼяўленні змяшчалі ў сабе заклікі да навяртання і ружанцовую малітву.